FORTH บวก 6% “ออล์ไทม์ไฮ” โบรกฯชี้กำไรปี 64-65 โตแรง! เร่งผุดตู้เต่าบินกทม.-ต่างจังหวัด
FORTH บวก 6% “ออล์ไทม์ไฮ” โบรกฯชี้กำไรปี 64-65 โตแรง! เร่งผุดตู้เต่าบินในกทม.-ต่างจังหวัด พร้อมลุยประมูลงานใหญ่ แนะซื้อเป้า 21 บาท
FORTH บวก 6% “ออล์ไทม์ไฮ” โบรกฯชี้กำไรปี 64-65 โตแรง! เร่งผุดตู้เต่าบินในกทม.-ต่างจังหวัด พร้อมลุยประมูลงานใหญ่ แนะซื้อเป้า 21 บาท
9 พ.ย. 2564

ผู้สื่อข่าวรายงานว่า วันนี้(9 พ.ย.2564) ราคาหุ้นบริษัท ฟอร์ท คอร์ปอเรชั่น จำกัด (มหาชน) หรือ FORTH ณ เวลา 15.13 น. อยู่ที่ระดับ 20.70 บาท เพิ่มขึ้น 1.10 บาท หรือ5.61% โดยทำจุดสูงสุดที่ 21.20 บาท และทำจุดต่ำสุดที่ 19.50 บาท ด้วยมูลค่าการซื้อขาย 128.67 ล้านบาท ราคาหุ้นสูงสุดตั้งแต่เข้าตลาดฯเมื่อวันที่ 8 ก.ย.2549

บล.เคทีบีเอส ระบุในบทวิเคราะห์ (5 พ.ย.64) ว่า บริษัท ฟอร์ท คอร์ปอเรชั่น จำกัด (มหาชน) หรือ FORTH (เป้าเชิงกลยุทธ์ 21.00 บาท) แนวโน้มรายได้ปี 2565-2566 โตต่อเนื่อง แนวโน้มรายได้ปี 2565 โตก้าวกระโดด เร่งขยายตู้เต่าบินใน กทม. และเริ่มวางตู้เต่าบิน ที่ต่างจังหวัด อาทิ เช่น หาดใหญ่, ชลบุรี, ระยอง, ขอนแก่น, ลำปาง พร้อมเปิดตัวเมนูเครื่องดื่มผสมกัญชา และอื่นๆ
ด้านงานประมูล คาดจะทยอยขายซองหลังการเปิดเมือง คาดหวังงานใหญ่ของการไฟฟ้า Smart Meter และงานกำไลข้อเท้า EM ของกรมราชทัณฑ์ KTBST ประเมินกำไรปี 2564-2565 ที่ 737 ล้านบาท โต 68% เทียบช่วงเดียวกันของปีก่อน และ 969 ล้านบาท โต 31% เทียบช่วงเดียวกันของปีก่อน